section_heading: Povijest
paragraph_text: Kako je Teutonski red bio religiozni red, dvorac je na više načina podsjećao na manastir. Imao je kapelu, zbornicu kanonika i spavaonicu za vitezove. Red je zaslužan i za podizanje još uvijek vidljivih kula crkve, uključujući "Pilsticker" (u prijevodu "oštrač" strelica), "Stür den Kerl" ("štit od neprijatelja"), "Landskrone" ("kruna zemlje"), te vjerojatno najpoznatijega "Pikk Hermanna", ("Visoki Herman"). "Visoki Herman" visok je 48 m i dominira vizurom dvorca. Zastava Estonije svakoga se dana podiže na vrhu kule pri izlasku sunca, na zvuk državne himne, i spušta pri zalasku sunca.